Semper, Ojasoo ja teised muutusid pärast suurejoonelist etendust jälle inimesteks tagasi, aga poliitik jääb kahjuks ikka poliitikuks. Kurb, kuid tõsi. Aga tänu suurkogule saime siiski mõne arvamusliidriga paremini tuttavaks.    Ivo Rull ei ole  üllatus - eks räägitud ju lahtise tekstiga sellest, mida tema on poliitikutele õpetanud. Muidugi on vastik tunne, peabki olema. Priimägi ei suutnud ka õõva varjata - tore. Paras. (ÕL,  Delfi)    Kes mind aga jahmatada suutis, oli Mihkel Mutt. Reedeses PM-i paberlehes pani Mutt Ühtse Eesti ühte patta Sami Lotila ja teiste  käsikiimlejatega, kelle ainus eesmärk on saada tähelepanu. Tekst oli küll kirjutatud enne etendust, aga kuigivõrd see asja ei muuda, sest Ühtse Eesti kodulehel oli suur osa olemuslikku materjali üleval juba ammu.    Peeter Kaldre välja pakutud Ühtse Eesti suvetuur on suurepärane idee. Ja tõesti, ETV - no mille pagana pärast te otseülekannet ei teinud? Miks, jumal, miks?